钦定古今图书集成/明伦汇编/官常典/第748卷 > 杨道升
## 钦定古今图书集成/明伦汇编/官常典/第748卷 > 杨道升

按《彰德府志》：“道升，字伯兴。生而敏悟，喜读书。弱冠补
郡学生。家贫，受徒以供亲膳。丁丑岁荐，辛巳授陈留
训导。时闯窥河南，传檄令供粮草，否则屠其城。道升
请于令曰：‘身可灭，贼需不可应也’。与令分守北城。贼
万众力攻，城陷，道升手刃数贼，众溃，遂殒于城上。贼
退，尸积莫辨，家人招其魂而瘗之。”